laion/Wikipedia-Exotic huggingface dataset:
Bela

"Bela" הוא שיר שהוקלט על ידי הזמרת-יוצרת הטורקייה האנדה ינר. הוא יצא לאור ב-6 ביולי 2020, בהוצאת חברת התקליטים פול פרודקשנס כסינגל שלא מתוך אלבום, כמה חודשים לאחר יציאתו של הסינגל "Pencere". במטרה לעזור בקידום המסחרי שלו, הוציאה ינר וידאו קליפ נלווה עבורו. השיר הגיע למקום השני בטורקיה טופ 20. השיר נכתב, הולחן והופק על ידי ברקסאן & מישה. ב-28 באוגוסט 2020, חודש ומספר ימים לאחר יציאתו המקורית, הצליח השיר להגיע למקום השני במצעד טורקיה טופ 20, אך נחסם מלהגיע לראש הפסגה בידי הלהיט "Cennetten Çiçek", של הזמרת-יוצרת הטורקייה זהרה. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-11 מיליון השמעות. הווידאו קליפ הנלווה של "Bela" הועלה לערוץ היוטיוב של פול פרודקשנס ב-6 ביולי 2020, ביום יציאתו כסינגל. לאורכו של הקליפ, ניתן לראות את ינר, כשהיא רוקדת עם בחור מספר ריקודים שונים לצלילי השיר. ישנן סצנות בהן ניתן לראותה כשהיא לבד, בעת שהיא לובשת מעיל אדום וכפפות שחורות. נכון לאוגוסט 2023 עומד מונה הצפיות של הקליפ על למעלה מ-10 מיליון צפיות. סרטון השיר "Bela" באתר יוטיוב Bela, נבדק ב-2020-10-03 Pencere, נבדק ב-2020-10-03 Hande Yener - Bela - (Official Video) https://twitter.com/musictoptr/status/1299320827939184640, Twitter https://twitter.com/musictoptr/status/1299321331163394049, Twitter
מרקוס ונדל דה סילבה

מרקוס וֶנדֶל ואלה דה סילבה (בפורטוגזית: Marcus Wendel Valle da Silva; נולד ב-28 בספטמבר 1997), הידוע בכינויו ונדל, הוא כדורגלן מקצועני ברזילאי, המשחק כקשר. ונדל החל את הקריירה המקצועית שלו בקבוצת הנוער של טיגריס דו ברזיל. ב-2017 הופצה שמועה שבכוונתו לעבור לפלמנגו, אך בסופו של דבר נסע לפלומיננסה שם הצטיין בשנות ולבסוף צורף להרכב הקבוצה הבוגרת, בפברואר 2017. מכאן ואילך הוא הפך לשחקן קבוע במרכז השדה של פלומיננסה ועד מהרה נחשב לאחת ההבטחות הגדולות של הכדורגל הברזילאי, בגלל היותו שחקן עם טכניקה טובה, בעיטות חזקות, מהירות וכוח. בסוף 2017 עלה שמו כחיזוק אפשרי לפריז סן-ז'רמן, אך הבעיות שלהם בכללי הפייר פליי הפיננסי מנעו את התקדמות העסקה. בסופו של דבר הוא חתם על חוזה עם ספורטינג ליסבון בינואר 2018 תמורת 7.5 מיליון יורו, בתוקף עד 2023, עם סעיף סיום שנקבע על 60 מיליון יורו, כאשר פלומיננסה תקבל 10% מהכסף. בתחילה התקשה ונדל להסתגל לקצב וטקטיקות הכדורגל האירופי שהובילו לאחוזי משחק נמוכים במהלך הקמפיין המוקדם. עם זאת, לאחר מינויו של מרסל קייזר למאמן, ונדל הפך לחבר חשוב בסגל. בתחילת דצמבר סבל ונדל מנקע בברך שמאל שהשבית אותו למשך חודשיים. הוא נסע לאיטליה ללא אישור מהמועדון שלו ב-16 באפריל 2019 כדי לראות את המשחק בין יובנטוס לאייאקס על המשחק השני ברבע גמר ליגת האלופות וספורטינג הענישה אותו. במדי ספורטינג הוא הבקיע 4 שערים ב-54 מפגשים בכל המסגרות. באוקטובר 2020 חתם בזניט סנקט פטרבורג הרוסית תמורת 20 מיליון יורו לחוזה של חמש שנים. את הופעת הבכורה ערך מול סוצ'י במחזור 11, ב־17 באוקטובר 2020. את שער הבכורה במדי הקבוצה הפטרבורגית הבקיע בדרבי ערי הבירה, במשחק שבו הבקיע 2 שערים וקבוצתו ניצחה 3:2, במחזור 23, ב-17 במרץ 2021 והוכתר גם למצטיין המשחק. ב-29 בספטמבר 2021 הבקיע את שער הבכורה בליגת האלופות בניצחון קבוצתו 4:0 על מאלמו בגזפרום ארנה. ונדל נחשב לשחקן הגנתי שמסוגל בעת הצורך לעבור להתקפה במהירות. בזניט, נעשה שימוש תכוף כשחקן שמסייע לחבריו לקבוצה לעבור במהירות מהגנה להתקפה. פלומיננסה גביע גונבארה: 2017 ספורטינג גביע הליגה הפורטוגלית (1): 2018/19 הגביע הפורטוגלי (1): 2018/19 זניט אליפות רוסיה (4): 2020/2021, 2021/2022, 2022/2023, 2023/2024 הסופר קאפ הרוסי בכדורגל (4): 2021, 2022, 2023, 2024 מדיה וקבצים בנושא מרקוס ונדל דה סילבה בוויקישיתוף מרקוס ונדל דה סילבה, ברשת החברתית אקס (טוויטר) מרקוס ונדל דה סילבה, ברשת החברתית אינסטגרם מרקוס ונדל דה סילבה, באתר Transfermarkt מרקוס ונדל דה סילבה, באתר Soccerway מרקוס ונדל דה סילבה, באתר WorldFootball.net מרקוס ונדל דה סילבה, באתר FootballDatabase.eu מרקוס ונדל דה סילבה, באתר ESPN СМИ: "Зенит" и "Спортинг" договорились о трансфере футболиста Вендела Wendel's statistics
נועם מורו

נועם מורו (נולד ב-16 באוגוסט 1961) הוא במאי ומפיק קולנוע וטלוויזיה ישראלי. נודע בעיקר בזכות בימוי סרטי הקולנוע ההוליוודיים "אנשים חכמים" (אנ') ו-"300: עליית האימפריה". נולד וגדל בירושלים. בצעירותו, עבד במשך שנתיים אצל ליה ון ליר בסינמטק ירושלים, ועזר בהכל ללא תשלום מלבד הזכות לצפות בסרטים שם. בתחילת שנות ה-90 לאחר שסיים ללמוד עיצוב ואדריכלות בבצלאל, ירד לניו יורק. כיום מתגורר עם אשתו וילדיהם בלוס אנג'לס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. לאחר שלמד אדריכלות והתבסס לאורך השנים כמנהל פרסום, הוא היה מועמד שש פעמים לפרסי גילדת הבמאים של אמריקה וזכה בפרס בשנת 2005. יחד עם שון לייסי טסארו, הקים את חברת ההפקות Biscuit Films, שהפיקה קמפיינים פרסומיים מצליחים רבים. בשנת 2004, נבחר לביים את "הצלצול 2" אך עזב את הסרט בגלל "הבדלים יצירתיים". בשנת 2012 ביים קמפיינים פרסומיים של מותגים ידועים כמו אדידס, נייקי, איביי, פולקסווגן, לנד רובר, טושיבה, סטלה ארטואה ורבים אחרים. ב-2008 ערך מורו את הופעת הבכורה שלו עם בימוי "אנשים חכמים", סרט קומדיה שהוצג בפסטיבל הסרטים סאנדנס 2008. בשנת 2011, נבחר לביים את "מת לחיות ביום טוב", סרט המשך של "מת לחיות", אבל עזב את ההפקה באוגוסט 2011, כדי לביים את "300: עליית האימפריה", סרט ההמשך ל-"300". ב-2018 ביים והפיק בפועל את המיני-סדרה "גבעת ווטרשיפ". מדיה וקבצים בנושא נועם מורו בוויקישיתוף נועם מורו, במסד הנתונים הקולנועיים IMDb (באנגלית) נועם מורו, באתר AllMovie (באנגלית) נועם מורו, באתר Box Office Mojo (באנגלית) נועם מורו, במסד הנתונים הקולנועיים KinoPoisk (ברוסית) בימאי הפרסומות הישראלי נועם מורו מועמד לפרס איגוד הבימאים ההוליוודי, באתר גלובס, 16 בינואר 2006 "'300' שינה את פני הקולנוע", באתר ישראל היום, 5 במרץ 2014 https://www.haaretz.com/1.4991337 https://www.shootonline.com/news/special-report-directors-noam-murro/archived_node https://www.haaretz.com/1.4991337 https://www.haaretz.com/1.4991337 https://www.haaretz.com/1.4991337 "Nothing is Impossible - Nothing is Impossible". אורכב מ-המקור ב-2013-08-08. נבדק ב-2014-08-30. "Commercial Director Spotlight: Noam Murro - /Film". slashfilm.com. נבדק ב-2014-08-30. "Parting Ways: Director Leaves 'Ring 2' -". bloody-disgusting.com. נבדק ב-2014-08-30. "Sundance Movie Review: Smart People - /Film". slashfilm.com. נבדק ב-2014-08-30. "Noam Murro To Direct 'Die Hard 5' | Deadline". deadline.com. נבדק ב-2014-08-30. "REELZ: Movie News". reelz.com. אורכב מ-המקור ב-2014-02-03. נבדק ב-2014-08-30.
מירה, בלשית מלכותית

מירה, בלשית מלכותית (באנגלית: Mira, Royal Detective) היא סדרת טלוויזיה בהנפשה ממוחשבת אמריקאית לילדים, שמבוססת על התרבות והמנהגים ההודים. הסדרה הופקה על ידי Wild Canary Animation ו-Technicolor Animation Productions, והיא מופצת על ידי Disney–ABC Domestic Television שבבעלות חברת וולט דיסני. העונה הראשונה של הסדרה החלה את שידוריה בארצות הברית ב-20 במרץ 2020 בערוץ דיסני ג'וניור, ובישראל, באותו ערוץ בדיבוב עברי, ב-2 באוקטובר באותה שנה. לפני שידור הבכורה של הסדרה, היא חודשה לעונה שנייה, אשר שודרה לראשונה במקור ב-5 באפריל 2021 ובישראל ב-20 בפברואר 2022. הסדרה הסתיימה לאחר ארבעה פרקי ספיישל, כאשר האחרון שודר במקור ב-20 ביוני 2022 ובישראל ב-31 במרץ 2023. הסדרה מתרחשת בממלכה בדיונית, שמזכירה את הודו בסוף המאה ה-19, ועוקבת אחר מירה, ילדה אמיצה ובעלת תושייה שממונת לתפקיד הבלשית המלכותית על ידי המלכה שאנטי. במהלך הסדרה מירה נוסעת ברחבי הממלכה ועוזרת למלוכה ולפשוטי העם, מהם הגיעה, יחד עם שני נמייתיים, מיקו וצ'יקו. הדיבוב העברי בוים על ידי תומר שביט, והופק על ידי ענבר שטגר עזרא. "מירה, בלשית מלכותית", במסד הנתונים הקולנועיים IMDb (באנגלית) "מירה, בלשית מלכותית", באתר Rotten Tomatoes (באנגלית) "מירה, בלשית מלכותית", במסד הנתונים הקולנועיים KinoPoisk (ברוסית) מירה, בלשית מלכותית, במיזם "אישים" לתיעוד היצירה הישראלית טריילר הסדרה, בעמוד הפייסבוק של ערוץ דיסני ג'וניור ישראל אפי טריגר, פברואר 2022 בערוצי דיסני, באתר אפי טריגר - פופ טארטס, 1 בפברואר 2022
Dun Dun

"Dun Dun" הוא סינגל שהוקלט על ידי להקת בנות הקיי-פופ הקוריאנית אוורגלו, מתוך מיני-אלבום הבכורה שלה, Reminiscence. השיר יצא לאור ב-3 בפברואר 2020, על ידי חברת התקליטים יואואה אנטרטיינמנט כסינגל הראשון מתוך המיני-אלבום. השיר הגיע למקום השלישי במצעד שירי העולם הדיגיטליים. ב-20 בינואר 2020, חברת התקליטים יואואה אנטרטיינמנט חשפה כי להקת הבנות אוורגלו תוציא את המיני-אלבום הראשון שלה, Reminiscence. תמונות קונספט והצצות פורסמו בין התאריכים 22 בינואר עד 24 בינואר. רשימת הרצועות הופצה ב-25 בינואר ואז נודע כי השיר הזה יהיה הסינגל הראשון מתוך המיני-אלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-55 מיליון השמעות. הווידאו קליפ הרשמי של השיר פורסם ב-3 בפברואר 2020, ביום צאתו של השיר כסינגל. בתחילת הקליפ, ניתן לראות מתחם חשוך ואפל בו יורד שלג. בהמשך, האורות נדלקים וניתן לראות את כל חברות הלהקה כשהן רוקדות על רחבה דמוית קרחת ומסביבן ניצבים שלל קרחונים בגדלים שונים. נכון לאוקטובר 2020, מונה הצפיות של הקליפ עומד על למעלה מ-155 מיליון צפיות. סרטון השיר "Dun Dun" באתר יוטיוב EVERGLOW – DUN DUN (באנגלית), נבדק ב-2020-10-03 EVERGLOW, Billboard '2월 3일 컴백' 에버글로우, 1st 미니앨범 '레미니선스' 타임테이블 공개, 서울경제, ‏2020-01-22 (בקוריאנית) 에버글로우 미아·아샤·시현 매혹적 콘셉트 포토, n.news.naver.com (בקוריאנית) ‘퍼포먼스 끝판왕’ 에버글로우, 타이틀곡은 '던던', n.news.naver.com (בקוריאנית) reminiscence, נבדק ב-2020-10-03 EVERGLOW (에버글로우) - DUN DUN MV EVERGLOW Debut on World Albums Chart With 'Reminiscence' EP, Billboard (באנגלית)
La Di Da

"La Di Da" הוא סינגל שהוקלט על ידי להקת בנות הקיי-פופ הקוריאנית אוורגלו, מתוך המיני-אלבום השני שלה, -77.82X-78.29. השיר יצא לאור ב-21 בספטמבר 2020, על ידי חברת התקליטים יואואה אנטרטיינמנט כסינגל הראשון מתוך המיני-אלבום. השיר הגיע למקום החמישי במצעד שירי העולם הדיגיטליים. ודורג במקום הראשון ברשימת "שירי הקיי-פופ הטובים ביותר ל-2020" של בילבורד. ב-7 בספטמבר 2020, חברת התקליטים יואואה אנטרטיינמנט חשפה כי להקת הבנות אוורגלו תוציא את המיני-אלבום השני שלה -77.82X-78.29, ב-21 בספטמבר. תמונות קונספט והצצות פורסמו בין 8 בספטמבר עד 10 בספטמבר. רשימת הרצועות הופצה ב-11 בספטמבר ואז נודע כי השיר הזה יהיה הסינגל הראשון מתוך המיני-אלבום. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-6 מיליון השמעות. הווידאו קליפ הרשמי של השיר פורסם ב-21 בספטמבר 2020, ביום צאתו של השיר כסינגל. בתחילת הקליפ, ניתן לראות בניינים שמקיפים את המצלמה, תוך שהכול מסביב חשוך וישנה סערת ברקים ורעמים מלווה בגשם. בהמשך, ניתן לראות את חברות הלהקה בהדרגה ומיד לאחר מכן, הן מתחילות לשיר את השיר. נכון לינואר 2024, מונה הצפיות של הקליפ עומד על למעלה מ-150 מיליון צפיות. מידע על היצירה "La Di Da" באתר מיוזיק בריינז סרטון השיר "La Di Da" באתר יוטיוב EVERGLOW – LA DI DA (באנגלית), נבדק ב-2020-10-03 EVERGLOW, Billboard Billboard Staff, The 20 Best K-Pop Songs of 2020: Critics’ Picks, Billboard, ‏2020-12-23 (באנגלית אמריקאית) 에버글로우, 7개월만 컴백..21일 두 번째 미니앨범 '-77.82X-78.29' 발매[공식], n.news.naver.com (בקוריאנית) 에버글로우, 카리스마 여전사 변신…신보 콘셉트 포토 '시선 강탈', n.news.naver.com (בקוריאנית) '컴백' 에버글로우, 타이틀곡은 '라 디 다'..'던던' 인기 잇는다, n.news.naver.com (בקוריאנית) -77.82x-78.29, נבדק ב-2020-10-03 EVERGLOW (에버글로우) - LA DI DA MV
אוורגלו

אוורגלו (באנגלית: Everglow) היא להקת בנות קיי-פופ דרום קוריאנית, שהוקמה בשנת 2019 והוחתמה לראשונה בחברת התקליטים יואואה אנטרטיינמנט. מיני-אלבום הבכורה שלה Reminiscence, יצא לאור בשנת 2020 וזכה להצלחה רבה תוך שהגיע למקום הרביעי במצעד האלבומים של קוריאה הדרומית. הוא נמכר בלמעלה מ-29,469 עותקים במדינה. בספטמבר 2020, הוציאה הלהקה את המיני-אלבום השני שלה -77.82X-78.29, שזכה להצלחה גם כן. הלהקה ידועה בזכות להיטה "Dun Dun" שהצליח לצבור למעלה מ-12 מיליון צפיות ביממה אחת, תוך שהגיע למקום השלישי במצעד שירי העולם הדיגיטליים של בילבורד. אלבום הסינגל הראשון של הלהקה Arrival of Everglow, יצא לאור במרץ 2019. הוא זכה להצלחה כאשר התברג במקום השישי במצעד האלבומים של המדינה. הסינגל הראשון מתוכו "Bon Bon Chocolat", הפך ללהיט כאשר הגיע למקום החמישי במצעד שירי העולם הדיגיטליים של בילבורד. השיר עצמו נמכר בלמעלה מ-5,000 עותקים בארצות הברית. באוגוסט של אותה השנה, הוציאה הלהקה אלבום סינגל נוסף, Hush. הסינגל הראשון והיחיד מתוכו "Adios", זכה להצלחה והיה לשיר היחיד של הלהקה שהגיע למקום השני במצעד שירי העולם הדיגיטליים של בילבורד. עם זאת, הוא לא הצליח לכבוש את פסגת המצעד. השיר נמכר בלמעלה מ-1,000 עותקים במדינה. בשנת 2020 הגיעה הפריצה הגדולה כאשר הוציאה את המיני-אלבום הראשון שלה, Reminiscence. מתוך המיני-אלבום יצא הלהיט הבינלאומי "Dun Dun", שצבר למעלה מ-12 מיליון צפיות בפחות מיממה. הקליפ עצמו צבר למעלה מ-150 מיליון צפיות בשבועות בודדים. השיר הגיע למקום ה-85 במצעד השירים הקוריאנים החמים, למקום ה-61 במצעד השירים היפניים, ולמקום השלישי במצעד שירי העולם הדיגיטליים של בילבורד. השיר נמכר בלמעלה מ-1,000 עותקים בארצות הברית בדומה לסינגלים הקודמים של הלהקה. בהמשך שנת 2020, הוציאה הלהקה את המיני-אלבום השני שלה, -77.82X-78.29. הסינגל הראשון מתוכו "La Di Da", שיחזר את הצלחת קודמיו, כאשר הגיע למקום החמישי במצעד שירי העולם הדיגיטליים של בילבורד. הוא דורג במקום הראשון ברשימת "שירי הקיי-פופ הטובים ביותר ל-2020" של בילבורד. הקליפ של השיר זכה להצלחה רבה גם כן כאשר צבר למעלה מ-10 מיליון צפיות ביממה אחת בלבד. 2020: Reminiscence 2020: -77.82X-78.29 2021: Return of the Girl 2019: Arrival of Everglow 2019: Hush 2021: Last Melody מדיה וקבצים בנושא אוורגלו בוויקישיתוף אוורגלו, ברשת החברתית פייסבוק אוורגלו, ברשת החברתית אקס (טוויטר) אוורגלו, ברשת החברתית אינסטגרם אוורגלו, ברשת החברתית טיקטוק אוורגלו, סרטונים בערוץ היוטיוב אוורגלו, באתר אפל מיוזיק (באנגלית) אוורגלו, באתר ספוטיפיי אוורגלו, באתר Last.fm (באנגלית) אוורגלו, באתר MusicBrainz (באנגלית) אוורגלו, באתר דיזר אוורגלו, באתר Discogs (באנגלית) 국내 대표 음악 차트 가온차트!, gaonchart.co.kr YouTube Stats of EVERGLOW (에버글로우) - DUN DUN MV, kworb.net EVERGLOW, Billboard https://twitter.com/everglow_staff/status/1103309117832097792, Twitter EVERGLOW Hit New Peak on World Digital Song Sales Chart With Three Songs In Top 10, Billboard (באנגלית) https://twitter.com/everglow_staff/status/1158392589617254401, Twitter reminiscence, נבדק ב-2020-10-03 EVERGLOW, Billboard EVERGLOW, Billboard EVERGLOW Debut on World Albums Chart With 'Reminiscence' EP, Billboard (באנגלית) -77.82x-78.29, נבדק ב-2020-10-03 Billboard Staff, The 20 Best K-Pop Songs of 2020: Critics’ Picks, Billboard, ‏2020-12-23 (באנגלית אמריקאית) YouTube Stats of EVERGLOW (에버글로우) - LA DI DA MV, kworb.net
Arrival of Everglow

Arrival of Everglow (בעברית: הגעתה של אוורגלו) הוא אלבום הסינגל הראשון של להקת בנות הקיי-פופ הדרום קוריאנית אוורגלו. אלבום הסינגל יצא לאור ב-18 במרץ 2019, על ידי חברת התקליטים יואואה אנטרטיינמנט. מתוך האלבום יצא שיר אחד כסינגל - "Bon Bon Chocolat". אלבום הסינגל הצליח להגיע למקום השישי במצעד האלבומים שבקוריאה הדרומית. ב-6 במרץ 2019, חברת התקליטים יואואה אנטרטיינמנט הודיעה ברשתות החברתיות כי אוורגלו תוציא את אלבום הסינגל הראשון שלה, Arrival of Everglow. תמונות קונספט המציגות כל אחת מחברות הלהקה פורסמו ב-8 במרץ 2019. הסינגל המוביל מתוכו, "Bon Bon Chocolat", לווה בקליפ שנועד לקדם אותו. הכוריאוגרפיה בווידאו קליפ של הסינגל המוביל מ-Arrival of Everglow‏, "Bon Bon Chocolat", נעשתה על ידי ליה קים. מידע על האלבום Arrival of Everglow באתר MusicBrainz האלבום Arrival of Everglow באתר יוטיוב קיי-פופ • טראפ • R&B • דאנס-פופ • אלקטרופופ https://twitter.com/everglow_staff/status/1103309117832097792, Twitter Genius Romanizations – EVERGLOW - 봉봉쇼콜라 (Bon Bon Chocolat) [Romanized] (באנגלית), נבדק ב-2020-10-03 국내 대표 음악 차트 가온차트!, gaonchart.co.kr EVERGLOW (에버글로우) - 봉봉쇼콜라 (Bon Bon Chocolat) MV ‘봉봉쇼콜라’ 리아킴X에버글로우 미친 댄스 콜라보, n.news.naver.com (בקוריאנית)
למואל פרנסיס אבוט

למואל פרנסיס אבוט (באנגלית: Lemuel Francis Abbott‏; 1760/61 – 5 בדצמבר 1803) היה צייר פורטרטים אנגלי, שהתפרסם בציורו של הוריישו נלסון, קצינים ואנשי ספרות מהמאה ה-18. הוא נולד למואל אבוט בלסטרשייר בשנת 1760 או 1761, בנו של איש הדת למואל אבוט כומר אנסטיי (ומאוחר יותר הכומר של ת'ורנטון) ואשתו מרי. בשנת 1775, בגיל 14, הוא הפך לתלמידו של פרנסיס היימן והתגורר בלונדון, אך חזר להוריו לאחר מות מורו בשנת 1776. שם המשיך לפתח את כישרונותיו האמנותיים באופן עצמאי, אך ייתכן שהוא למד גם אצל ג'וזף רייט מדרבי. בשנת 1780 התחתן אבוט עם אנה מריה, ושוב התיישב בלונדון, התגורר שנים רבות ברחוב קרוליין בבלומסברי. אף על פי שהציג באקדמיה המלכותית לאמנויות, הוא מעולם לא הפך לחבר באקדמיה. אומרים שעבודת יתר, שלקח על עצמו, ואומללות בחיי המשפחה, הובילו להיותו בלתי שפוי. הוא הוכרז כמשוגע בשנת 1798 וטופל על ידי ד"ר תומאס מונרו (1759–1833), הרופא הראשי של בית החולים ביתלם ומומחה להפרעות נפשיות - מונרו טיפל גם במלך ג'ורג 'השלישי (1738–1820). אבוט נפטר בלונדון ב־5 בדצמבר 1803. אבוט צייר דיוקנאות של דמויות רבות של אותם ימים. את דיוקנו של הוריישו נלסון משנת 1797 הוא התחיל בתקופה בה שני הגברים התגוררו באותה שכונת מגורים ברחוב בונד בלונדון. העבודה המוגמרת זכתה לאישורו של נלסון ושל אשתו, כשהגברת נלסון כתבה כי "אני מרוצה מאוד מאבוט." באותה תקופה עבודתו כללה גם את האדמירל סר רוברט קלדר, האדמירל תומאס פאסלי וקפטן ויליאם לוקר, האסטרונום סר ויליאם הרשל, המשורר ויליאם קאופר, האמנים פרנצ'סקו ברטולוצי וג'וזף נולקנס, היזם מתיו בולטון והתעשיין ג'ון וילקינסון. דיוקנו של הנרי קלנדר, קפטן של מועדון הגולף רויאל בלאקהית', הוא אחד הציורים הראשונים של משחק הגולף. רפרודוקציות של התמונה תלויות במועדוני גולף ברחבי העולם. הוא נמכר בבונהאמס בלונדון ב־9 בדצמבר 2015. חלק מציוריו היו חתומים "פרנסיס למואל אבוט", אך לא ידוע מדוע הוא קיבל את השם הנוצרי הנוסף, מכיוון שהוא לא היה השם שהוטבל איתו. ויליאם הרשל הורשיו נלסון אלכסנדר הוד ברידפורד ג'ורג' מקארתי קפטן רוברט קלדר שחקני גולף מדיה וקבצים בנושא למואל פרנסיס אבוט בוויקישיתוף Thompson Cooper, Abbott Lemuel (1760-1803), Dictionary of National Biography, 1885-1900 Volume 01 Abbott, Lemuel Francis [Samuel (1760/1761-1802), portrait painter], Oxford Academic (באנגלית) Biography of L F Abbott (ארכיון) Bonhams : BONHAMS TO OFFER MOST FAMOUS GOLFING PAINTING IN THE WORLD, www.bonhams.com
Hush (אלבום סינגל)

Hush (בעברית: שקט) הוא אלבום הסינגל השני של להקת בנות הקיי-פופ הדרום קוריאנית אוורגלו. אלבום הסינגל יצא לאור ב-19 באוגוסט 2019, על ידי חברת התקליטים יואואה אנטרטיינמנט. מתוך אלבום הסינגל יצא סינגל אחד בלבד והוא "Adios". אלבום הסינגל הצליח להגיע למקום החמישי במצעד האלבומים שבקוריאה הדרומית. ב-4 באוגוסט 2019, חברת התקליטים יואואה אנטרטיינמנט הודיעה כי אוורגלו תוציא את אלבום הסינגל השני שלה, Hush. תמונות קונספט הופצו בין 6 באוגוסט ל-8 באוגוסט. רשימת הרצועות פורסמה ב-11 באוגוסט ובה התגלה כי בסינגל אלבום שלוש רצועות: "Hush",‏ "Adios" ו-"You Don't Know Me". ההצצה הרשמית של הקליפ של "Adios" הופצה ב-14 באוגוסט והקליפ המלא הופץ ב-19 באוגוסט, ביחד עם הסינגל אלבום עצמו. מידע על האלבום Hush באתר MusicBrainz האלבום Hush באתר ספוטיפיי האלבום Hush באתר יוטיוב https://twitter.com/everglow_staff/status/1158392589617254401, Twitter EVERGLOW – Adios (באנגלית), נבדק ב-2020-10-03 국내 대표 음악 차트 가온차트!, gaonchart.co.kr '컴백 D-7' 에버글로우, 타이틀곡 'Adios' 강렬 중독성 예고, 다음 연예, ‏20190812090956 (בקוריאנית) "주인공은 나였어야 해"…에버글로우, 당당한 걸크러쉬 장착 'Adios' [쥬크박스], entertain.naver.com (בקוריאנית)
Reminiscence

Reminiscence (בעברית: זִכָּרוֹן) הוא המיני-אלבום הראשון של להקת בנות הקיי-פופ הדרום קוריאנית אוורגלו. המיני-אלבום יצא לאור ב-3 בפברואר 2020, על ידי חברת התקליטים יואואה אנטרטיינמנט. מתוך המיני-אלבום יצא סינגל אחד בלבד והוא "Dun Dun". המיני-אלבום הצליח להגיע למקום הרביעי במצעד האלבומים שבקוריאה הדרומית. בשנת 2020 הגיעה הפריצה הגדולה של הלהקה, כאשר הוציאה את המיני-אלבום הראשון שלה, Reminiscence. מתוך המיני-אלבום יצא הלהיט הבינלאומי "Dun Dun", שצבר למעלה מ-12 מיליון צפיות בפחות מיממה. הקליפ עצמו צבר למעלה מ-150 מיליון צפיות בשבועות בודדים. השיר הגיע למקום ה-85 במצעד השירים הקוריאנים החמים, למקום ה-61 במצעד השירים היפניים, ולמקום השלישי במצעד שירי העולם הדיגיטליים של בילבורד. השיר נמכר בלמעלה מ-1,000 עותקים בארצות הברית בדומה לסינגלים הקודמים של הלהקה. מידע על האלבום Reminiscence באתר MusicBrainz האלבום Reminiscence באתר ספוטיפיי האלבום Reminiscence באתר יוטיוב '2월 3일 컴백' 에버글로우, 1st 미니앨범 '레미니선스' 타임테이블 공개, 서울경제, ‏2020-01-22 (בקוריאנית) EVERGLOW – DUN DUN (באנגלית), נבדק ב-2020-10-03 국내 대표 음악 차트 가온차트!, gaonchart.co.kr reminiscence, נבדק ב-2020-10-03 YouTube Stats of EVERGLOW (에버글로우) - DUN DUN MV, kworb.net EVERGLOW, Billboard EVERGLOW, Billboard EVERGLOW Debut on World Albums Chart With 'Reminiscence' EP, Billboard (באנגלית)
האסכולה המאתורידית

האסכולה המאתורידית (בערבית: ماتريدية) היא זרם תאולוגי מרכזי באסלאם הסוני. האסכולה נקראת על שם אבו מנצור אל-מאתורידי, והיא קרובה בתפיסותיה לאסכולה האשערית. המאתורידים האשעריים והעטאריים, הם כולם חלק מהרוב המוסלמי, שהוא סוני. אחד מהטקסטים הקדומים ביותר באסלאם: אל עאקידה אל טאהוויה הוא טקסט מאתורידי. נקודות בהן נבדלים המאתורידים מהאשעריים הם טבעה של האמונה ומקומו של הגורם האנושי. המאתורידים גורסים שהאמונה (אימאן) אינה פוחתת או גוברת כי אם נותרת יציבה. האדיקות הדתית (טאקווה) היא אשר פוחתת או גוברת. בניגוד לאשעריים אשר גורסים כי האמונה עצמה פוחתת או גוברת. עוד גורסים המאתורידים כי מוחו של האדם יודע, ללא סיוע ממקור אלוהי, שכמה מהחטאים הגדולים כמו שתיית אלכוהול ורצח הם רעים מיסודם. האשעריים לעומת זאת טוענים שללא סיוע אלוהי לא יודע האדם מה רע ומה טוב מה חוקי ומה לא. נקודה נוספת בה נבדלים האשעריים מהמאתורידים היא החנינה לכמה מאלו שאינם מוסלמים בחיי העולם הבא. האימאם אל-ע'זאלי טען כי הלא-מוסלמים שלא הגיעה אליהם בשורת האסלאם או הגיעה אליהם בדרך מעוותת, אינם נושאים באחריות לכך בעולם הבא. המאתורידים לעומת זאת טוענים שקיומו של האל הוא כה ברור וגלוי שמי שניחנו ביכולת חשיבה וזמן לחשוב (לא אלה המוגבלים שכלית למשל) ולא הגיעו אליהם המסרים של האסלאם, ובכל זאת לא מאמינים באלוהים ימצאו את עצמם באש הגיהנום, ומי שאינם מוסלמים ומאמינים באלוהים אך מסריו של האסלאם לא הגיעו אליהם, יזכו לחנינה בעולם הבא. תפיסה תאולוגית זו פופולרית במקומות בהם נפוצה האסכולה החניפית כמו: בטורקיה, מרכז אסיה, פקיסטן והודו. אשעריה כנס גרוזני בצ'צ'ניה האסכולה המאתורידית, באתר אנציקלופדיה בריטניקה (באנגלית)
סמל העיר עכו

סמל העיר עכו הוא סמלה הרשמי של העיר עכו. הסמל עוצב על ידי מרים קרולי שזכתה בתחרות שהתקיימה בנושא עם הכרזת עכו כעיר ב-1950. בשנת 2020, כחלק מניסיון למתג את העיר ולשנות את דימויה, נוסף סמליל תחת הסיסמה "עכו - חצי אי, עולם שלם", והוא בא לצידו של סמל הרשמי. הסמליל החדש (תמונה תחתונה משמאל) עוצב במשרד זליגר שומרון. הסמל הראשון מ-1950 (ראו תמונה עליונה משמאל) מורכב ממגן בעל מסגרת אדומה מחולקת לארבעה רבעים, בכל אחד מוטיב אחר שמסמל את העיר: למעלה מימין - ספינה עתיקה על רקע אדום, סמל להיסטוריה של עכו כעיר נמל חשובה. למעלה משמאל - עצי דקל על רקע מבני מגורים בצבעי כחול ולבן, סמל לנוף העיר. למטה מימין - חומת העיר נושקת לגלי הים בצבעי כחול ולבן, סמל להיסטוריה של עכו בימי הביניים, ובעיקר בתקופת הצלבנים ובשלהי התקופה העות'מאנית, כעיר מושב של שליטים חשובים בעבר, וכיעד תיירותי חשוב בהווה. למטה משמאל - מפעל וגלגל שיניים בצבע אדום, סמל לתעשייה בעיר. לרוב מופיע הסמל עם הכיתוב "עיריית עכו" בכחול בעברית, ערבית ואנגלית. סמל העיר הונצח על בול של דואר ישראל משנת 1965 בערך נקוב של 0.25 ל"י בעיצוב האחים שמיר. גרסה של סמליל הספינה בסמל נמצא בשימוש בסמל מועדון הכדורגל הפועל עכו. סמל העיר באתר העירייה, אורכב מארכיון האינטרנט, באתר web.archive.org, ‏2017-10-02 סמל העיר, באתר www.akko.muni.il הבול באתר התאחדות בולאי ישראל ערך זה הוא קצרמר בנושא סמלים ובנושא ישראל. אתם מוזמנים לתרום לוויקיפדיה ולהרחיב אותו.
חרארד ואן דר ול

חרארדוס יוהאנס "חרארד" ואן דר ול (בהולנדית: Gerardus Johannes "Gerard" van der Wel;‏ 5 בינואר 1895 – 31 במאי 1945) היה אתלט אולימפי יהודי-הולנדי באולימפיאדת אנטוורפן (1920), פעמיים אלוף הולנד בריצת 1500 מטר (1981 ו-1921), 3 פעמים ברציפות אלוף הולנד בריצת 5000 מטר (1919–1921) ושיאן הולנד בריצת 3000 מטר (1920–1926), שנספה בשואה. ואן דר ול נולד וגדל בהאג. באליפות הולנד שנערכה בשנת 1918 זכה ואן דר ול במדליית זהב בריצת 1500 מטר. באליפות הולנד שנערכה בשנת 1919 הוא זכה בשתי מדליות זהב בריצת 1500 מטר ובריצת 5000 מטר. באליפויות הולנד שנערכו בשנים 1920 ו-1921 הוא סיים בשתיהן במקום ראשון בריצת 5000 מטר אבל לא זכה במדליית זהב מאחר שהתוצאות שקבע בהן, לא עמדו בקריטריון הנדרש. בתחרות שנערכה באיינדהובן ב-8 באוגוסט 1920 הוא קבע בריצת 3000 מטר בתוצאה של 9:17.6 דקות, שיפור לשיא בן ה-11 שנים של יוב בוסר (9:45.8 דקות). שיא זה החזיק מעמד כ-6 שנים ונשבר על ידי ארי קלסה (9:17.2 דקות). שבוע לאחר מכן, באולימפיאדת אנטוורפן (1920) הוא השתתף בריצת 5000 מטר וסיים תשיעי ואחרון במקצה שלו בשלב חצי הגמר. ואן דר ול ניספה בברגן בלזן ב-31 במאי 1945. עבור רבים מהנפטרים, תאריך זה נקבע כמועד הפטירה ולא בטוח אם זה אכן התאריך הנכון. חרארד ואן דר ול, באתר olympedia.org Olympiagangers en de oorlog (בהולנדית) historie van de Nederlandse BAAN-records van 16-10-1886 tot 31-10-2013 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "חרארד ואן דר ול".